Document ID: 32014D0328

AZ EURÓPAI KÖZPONTI BANK HATÁROZATA
(2014. március 12.)
az eurorendszer refinanszírozási műveleteivel és a fedezetek elfogadhatóságával kapcsolatos további intézkedésekről szóló EKB/2013/35 határozat módosításáról
(EKB/2014/11)
(2014/328/EU)
AZ EURÓPAI KÖZPONTI BANK KORMÁNYZÓTANÁCSA
tekintettel az Európai Unió működéséről szóló szerződésre és különösen annak 127. cikke (2) bekezdésének első francia bekezdésére,
tekintettel a Központi Bankok Európai Rendszere és az Európai Központi Bank Alapokmányára és különösen annak 3.1. cikke első francia bekezdésére, valamint a 12.1., 14.3. és 18.2. cikkére,
tekintettel az eurorendszer monetáris politikai eszközeiről és eljárásairól szóló, 2011. szeptember 20-i EKB/2011/14 iránymutatásra (1), és a saját felhasználású, fedezetlen, állam által garantált banki kötvényeknek az eurorendszer monetáris politikai műveletei körében fedezetként történő felhasználására vonatkozó szabályokról szóló, 2013. március 20-i EKB/2013/6 határozatra (2),
mivel:
(1)
A Központi Bankok Európai Rendszere és az Európai Központi Bank Alapokmányának 18.1. cikke szerint az Európai Központi Bank (EKB) és azon tagállamok nemzeti központi bankjai (a továbbiakban: NKB-k), amelyek pénzneme az euro, hitelműveleteket végezhetnek hitelintézetekkel és más piaci szereplőkkel megfelelő fedezet mellett történő hitelnyújtás révén. Az EKB/2011/14 iránymutatás I. melléklete, az EKB/2013/6 határozat, valamint az EKB/2013/35 határozat (3) rendelkezik azokról az általános feltételekről, amelyek alapján az EKB és az NKB-k készek hitelműveleteket végrehajtani, ideértve az eurorendszer hitelműveleteihez alkalmazandó fedezetek elfogadhatósági követelményeit.
(2)
Az EKB/2011/14 iránymutatás I. mellékletének 1.6. szakaszában foglaltak alapján a Kormányzótanács az eurorendszer monetáris politikai műveletei végrehajtásának eszközeit, feltételeit, követelményeit és eljárásait bármikor megváltoztathatja.
(3)
2013. július 17-én a Kormányzótanács a kockázatkezelési keretrendszerének további megerősítéséről döntött az eurorendszer monetáris politikai műveletei során elfogadható fedezetek elfogadhatósági követelményei és a rájuk vonatkozó haircutok kiigazítása, valamint a keretrendszer átfogó összhangja és gyakorlati alkalmazása javítása érdekében egyes kiegészítő intézkedések elfogadása által. Ezekről az intézkedésekről az EKB/2013/35 határozat rendelkezik.
(4)
Az eszközfedezetű értékpapírokra vonatkozó minősítési követelményekkel kapcsolatosan az EKB/2013/35 határozat további pontosítására van szükség, amelyet erre tekintettel megfelelően módosítani szükséges,
ELFOGADTA EZT A HATÁROZATOT:
1. cikk
Módosítás
Az EKB/2013/35 határozat 6. cikke a következőképpen módosul:
(1)
A (2) bekezdés helyébe a következő szöveg lép:
„(2) Az eszközfedezetű értékpapírokra vonatkozó, az EKB/2011/14 iránymutatás I. melléklete 6.3. szakaszának utolsó előtti bekezdésében rögzített hitelminőségi küszöbnek az eurorendszer harmonizált minősítési rendszerében a 2-es hitelminősítési szintnek (»single A«) (4) kell megfelelnie. Valamennyi eszközfedezetű értékpapírnak a kibocsátás érdekében valamely elfogadott ECAI-tól származó, két, legalább »single A« minősítéssel kell rendelkeznie.
(4) A »single A« minősítés a Moody's által végzett minősítés esetében legalább az »A3«, a Fitch, illetve a Standard & Poor által végzett minősítés esetében az »A-«, illetve a DBRS által végzett minősítés esetében az »AL« minősítésnek felel meg.”" 						
(2)
A (3) bekezdést el kell hagyni.
2. cikk
Hatálybalépés
Ez a határozat 2014. április 1-jén lép hatályba.
Kelt Frankfurt am Mainban, 2014. március 12-én.

Labels: 2